Mónosbél Község Önkormányzat Képviselő-testülete

3345 Mónosbél, Kossuth L. u. 3. Tel.: 554-087

Jegyzőkönyv

Készült: Mónosbél Községi Önkormányzat Képviselő-testületének 2013. szeptember 11.

napján 15.00 órakor megtartott üléséről, a Mónosbél, Kossuth L.u. 3. sz. alatti

önkormányzati épület tanácskozó termében.

Napirend

1. Mónosbél Község Önkormányzat 2013. évi költségvetésének I. félévi végrehajtása
2. Bélapátfalvai Közös Önkormányzati Hivatal 2013. évi költségvetésének I. félévi végrehajtása
3. Tájékoztató a „Nagy Magyar Engesztelés”-ről
4. Bélapátfalvai Közös Önkormányzati Hivatal alapító okirat módosítása
5. Ingatlan haszonbérbe adása
6. Egyéb ügyek, indítványok

|  |  |  |
| --- | --- | --- |
| ***Határozat száma*** | ***Tárgya*** | ***Határozat határideje*** |
| 51/2013.(IX.11.) | Mónosbél Község Önkormányzat 2013. évi költségvetésének I. félévi végrehajtása | 2013. szeptember 15. |
| 52/2013.(IX.11.) | Bélapátfalvai Közös Önkormányzati Hivatal 2013. évi költségvetésének I félévi végrehajtásaHi | 2013. szeptember 15. |
| 53/2013.(IX.11.) | A Világ Királynője Engesztelő Mozgalom céljainak támogatásáról | 2013. szeptember 20. |
| 54/2013.(IX.11.) | Világ Királynője Engesztelő Mozgalomba belépésről | 2013. szeptember 20. |
| 55/2013.(IX.11.) | A Világ Királynője Engesztelő Mozgalom által kezdeményezett Engesztelő Kápolna építés támogatásáról | 2013. szeptember 20. |
| 56/2013.(IX.11.) | Egy marék föld adományozása | 2013. szeptember 20. |
| 57/2013.(IX.11.) | Bélapátfalvai Közös Önkormányzati Hivatal Alapító okirat módosítása | 2013. október 1. |
| 58/2013.(IX.11.) | Ingatlan haszonbérbe adása | 2013. szeptember 30. |
| 59/2013.(IX.11.) | Mónosbél Község Önkormányzatnak az önkormányzatok működőképessége megőrzését szolgáló 2013. évi támogatására vonatkozó igény benyújtásáról | 2013. szeptember 30. |
| 60/2013.(IX.11.) | Hulladékszállítás kalkulált díja közötti különbözeti összeg | 2013. december 31. |
| 61/2013.(IX.11.) | PEVIK Közüzemi és Szolgáltató Kft-ben üzletrész vásárlása | 2013. december 31. |
| 62/2013.(IX.11.) | Bursa Hungarica Felsőoktatási Önkormányzati Ösztöndíjpályázat | 2013. október 11. |
| 63/2013.(IX.11.) | Tanévkezdési támogatás | 2013. október 31. |

Mónosbél, 2013. szeptember. 11.

Varga Sándorné Fehér Lászlóné

polgármester címzetes főjegyző

**JegyzŐkŐnyv**

Készült: Mónosbél Községi Önkormányzat Képviselő-testületének 2013. szeptember 11.

napján 15.00 órakor megtartott ülésről, a Mónosbél, Kossuth L. u. 3. sz. alatti

önkormányzati épület tanácskozó termében.

Jelen vannak: Varga Sándorné polgármester

Antal József alpolgármester

Csegezi Gyula

Jaksa Mihályné

Ménkű Ildikó testületi tagok

Hivatalból jelen van: Fehér Lászlóné címzetes főjegyző

Jegyzőkönyvvezető: Patai József

Varga Sándorné polgármester

Köszönti a képviselő-testületi tagokat, és Fehér Lászlóné címzetes főjegyzőt.

A jelenléti ív alapján megállapítja, hogy az 5 fő képviselő-testületi tag közül mindenki megjelent, a döntéshozatalban részt vevők száma: 5 fő, az ülést határozatképesnek nyilvánítja és megnyitja.

Javaslatot tesz a napirendek alábbi sorrendben történő megtárgyalására:

*Napirend*

1. Mónosbél Község Önkormányzat 2013. évi költségvetésének I. félévi végrehajtása
2. Bélapátfalva Közös Önkormányzati Hivatal 2013. évi költségvetésének I. félévi végrehajtása
3. Tájékoztató a „Nagy Magyar Engesztelés”- ről
4. Bélapátfalvai Közös Önkormányzati Hivatal alapító okirat módosítása
5. Ingatlan haszonbérbe adása
6. Egyéb ügyek, indítványok

Mónosbél Községi Önkormányzat Képviselő-testülete a napirendek megtárgyalását 5 igen szavazattal elfogadta.

1. napirend

Mónosbél Község Önkormányzat 2013. évi költségvetésének I. félévi végrehajtása

Varga Sándorné polgármester

Tájékoztatja a képviselő-testület tagjait a Mónosbél Községi Önkormányzat 2013. I. félévi költségvetésének végrehajtásáról szóló beszámolóról.

Ismerteti a beszámolót, amit a képviselő-testület tagjai az ülést megelőzően írásban megkapták.

Kéri a képviselő-testület tagjait, mondják el kérdéseiket, véleményeiket a beszámolóval kapcsolatban.

Antal József alpolgármester

Az első pontban miből tevődik össze a 8 ezer Ft bérleti díj? Merre található az utánfutó?

Varga Sándorné polgármester

Ez földhasználatokból pl. szántóföld használati díjból, ezekből az első félévben ennyit fizettek be. A tűzoltóságnál van a pincében letéve, ha kell, akkor bármikor el tudjuk vinni. Itt nem tudtunk még neki zárt helyet biztosítani. Forgalmilag kifogástalan állapotban van.

Kéri a képviselő-testület tagjait, szavazzanak az önkormányzat 2013. I. félévi költségvetésének végrehajtásáról szóló beszámolójáról az előterjesztés szerint.

Mónosbél Községi Önkormányzat Képviselő-testülete 5 igen szavazattal elfogadta a következő határozatot:

**51/2013.(IX.11.) sz. Képviselő-testületi határozat**

Mónosbél Község Önkormányzat Képviselő-testülete megtárgyalta és elfogadja a Mónosbél Község Önkormányzat 2013. évi költségvetésének I. félévi végrehajtásáról szóló beszámolót.

Határidő: 2013. szeptember 15.

Felelős: polgármester

1. napirend

Bélapátfalvai Közös Önkormányzati Hivatal 2013. évi költségvetésének I. félévi végrehajtása

Varga Sándorné polgármester

Tájékoztatja a képviselő-testület tagjait a Bélapátfalvai Közös Önkormányzati Hivatal 2013. évi költségvetésének I. félévi végrehajtásáról szóló beszámolóról.

Kéri a képviselő-testület tagjait, mondják el kérdéseiket a napirendi ponttal kapcsolatban.

Mivel kérdés nem volt, kéri a képviselő-testület tagjait, szavazzanak a Bélapátfalvai Közös Önkormányzati Hivatal 2013. évi költségvetésének I. félévi végrehajtásáról szóló beszámolójáról az előterjesztés szerint.

Mónosbél Község Önkormányzat Képviselő-testülete 5 igen szavazattal elfogadta az alábbi határozatot:

**52/2013.(IX.11.) sz. Képviselő-testületi határozat**

Mónosbél Község Önkormányzat Képviselő-testülete megtárgyalta és elfogadja a Bélapátfalvai Közös Önkormányzati Hivatal 2013. évi költségvetésének I. félévi végrehajtásáról szóló beszámolót.

Határidő: 2013. szeptember 15.

Felelős: polgármester

1. napirend

Tájékoztató a „Nagy Magyar Engesztelés” –ről

Varga Sándorné polgármester

Tájékoztatja a képviselő-testület tagjait a „Nagy Magyar Engesztelés” –ről.

Kéri a képviselő-testület tagjait, mondják el kérdéseiket, javaslataikat a napirendi ponttal kapcsolatban.

Mivel kérdés, javaslat nem volt, kéri a képviselő-testület tagjait, szavazzanak a határozatok elfogadásáról.

Mónosbél Község Önkormányzat Képviselő-testület 5 igen szavazattal az alábbi határozatot fogadta el:

**53/2013.(IX.11.) sz. Képviselő-testületi határozat**

Mónosbél Község Önkormányzatának Képviselő-testülete üdvözli a Világ Királynője Engesztelő Mozgalom megalakítását, céljaival, szellemiségével, értékrendjével egyetért.

A képviselő-testület kéri az egyházi és világi vezetőinket, hogy támogassák és tegyék lehetővé az Engesztelő Kápolna megépítését Budapesten, a Szent Anna-réten.

Határidő: 2013.szeptember.20.

Felelős: polgármester

Mónosbél Község Önkormányzat Képviselő-testület 5 igen szavazattal az alábbi határozatot fogadta el:

**54/2013.(IX.11.) sz. Képviselő-testületi határozat**

Mónosbél Község Önkormányzatának Képviselő-testülete a Világ Királynője Engesztelő Mozgalomba belépésre vonatkozó előterjesztést megtárgyalta, és úgy döntött, hogy az önkormányzat a Világ Királynője Engesztelő Mozgalom

* PÁRTOLÓ TAGJA

kíván lenni.

Felhatalmazza a polgármestert a Tagfelvételi kérelem aláírásával és továbbítására.

Határidő: 2013. szeptember 20.

Felelős: polgármester

Mónosbél Község Önkormányzat Képviselő-testület 5 Igen szavazattal az alábbi határozatot fogadta el:

**55/2013.(IX.11.) sz. Képviselő-testületi határozat**

Mónosbél Község Önkormányzatának Képviselő-testülete a Világ Királynője Engesztelő Mozgalom által kezdeményezett, Magyarország Kormánya által a Normafa Park kiemelt beruházás koncepciójáról és az azzal összefüggő feladatokról szóló 1443/2013. (VII. 16.) Korm. határozatában nevesített „Engesztelő Kápolna építése” beruházást támogatni kívánja:

* az Engesztelő Kápolna építésének támogatását jelképező 1db 30x40x50 cm-es faragott terméskő felajánlásával.

Az önkormányzat képviselő-testülete felhatalmazza a polgármestert, hogy a faragott terméskövet elkészíttesse.

Határidő: 2013. szeptember.20.

Felelős: polgármester

Mónosbél Község Önkormányzat Képviselő-testület 5 Igen szavazattal az alábbi határozatot fogadta el:

**56/2013.(IX.11.) sz. Képviselő-testületi határozat**

Mónosbél Község Önkormányzatának Képviselő-testülete az Életfa Kárpát-medence Összefogás kezdeményezését megismerve úgy határozott, hogy az önkormányzat a Nemzet egységének megvalósításához egy marék földet adományoz.

Az önkormányzat képviselő-testülete felhatalmazza a polgármestert, hogy az egy marék földet Komlóska Község Önkormányzata címére eljuttassa.

Határidő: 2013. szeptember 20.

Felelős: polgármester

1. napirend

A Bélapátfalvai Közös Önkormányzati Hivatal alapító okirat módosítása

Varga Sándorné polgármester

Tájékoztatja a képviselő-testület tagjait arról, hogy szükségessé vált a Bélapátfalvai Közös Önkormányzati Hivatal Alapító okiratának módosítása.

A módosításra a Bélapátfalva József A. u. 19. szám alatti ingatlan nagysága miatt van szükség.

Kéri a képviselő-testület tagjait, mondják el kérdéseiket, javaslataikat a napirendi ponttal kapcsolatban.

Mivel kérdés, javaslat nem volt, kéri a képviselő-testület tagjait, szavazzanak a Bélapátfalvai Közös Önkormányzati Hivatal Alapító okirat módosításáról az előterjesztés szerint.

Mónosbél Község Önkormányzat Képviselő-testülete 5 igen szavazattal az alábbi határozatot fogadta el:

**57/2013.(IX.11.) sz. Képviselő-testületi határozat javítani**

Mónosbél Község Önkormányzat Képviselő-testülete a Bélapátfalvai Közös Önkormányzati Hivatal Alapító Okiratának módosítását az alábbiak szerint megtárgyalja és elfogadja:

1. Az Alapító Okirat 2. pontja helyébe az alábbi 2. pont lép:
2. Költségvetési szerv székhelye: 3346 Bélapátfalva, József A. u. 19.

Költségvetési szerv telephelye: 3346 Bélapátfalva, IV. Béla u. 36.

Az Alapító Okirat e határozattal történő módosítása 2013. október 1. napján lép hatályba.

Határidő: 2013. október 1.

Felelős: jegyző

1. napirend

Ingatlan haszonbérbe adása

Varga Sándorné polgármester

Tájékoztatja a képviselő-testület tagjait arról, hogy a Mónosbél, 096/33. hrsz-ú, 8134 m2 területű, vízfolyás, legelő művelési ágú ingatlanra Berecz István Bélapátfalva, Szabadság u. 13. szám alatti lakos termelőföld haszonbérleti ajánlatot nyújtott be.

Kéri a képviselő-testület tagjait, mondják el kérdéseiket, javaslataikat a napirendi ponttal kapcsolatban.

Mivel kérdés, javaslat nem volt, kéri a képviselő-testület tagjait, szavazzanak a mónosbéli 096/33. hrsz-ú, vízfolyás, legelő művelésű ingatlan haszonbérbe adásáról az előterjesztés szerint.

Mónosbél Község Önkormányzat képviselő-testülete 5 igen szavazattal az alábbi határozatot fogadta el:

**58/2013.(IX.11.) sz. Képviselő-testületi határozat**

Mónosbél Községi Önkormányzat Képviselő-testület úgy döntött, hogy a Mónosbél 096/33. hrsz-ú, 8134 m2 területű, vízfolyás, legelőművelési ágú, az Önkormányzat kizárólagos tulajdonában álló ingatlant 5 évre – 2013. október 1. napjától 2018. szeptember 30. napjáig – 600.000,- Ft haszonbérleti díjért haszonbérbe adja Berecz István őstermelő, Bélapátfalva, Szabadság u. 13. szám alatti lakos részére.

A Képviselő-testület felhatalmazza Varga Sándorné polgármestert a haszonbérleti szerződés megkötésére.

Határidő: 2013. szeptember 30.

Felelős: polgármester

1. napirend

Egyéb ügyek és indítványok

Varga Sándorné polgármester

Tájékoztatja a képviselő-testület tagjait a Mónosbél Község Önkormányzatnak az önkormányzatok működőképessége megőrzését szolgáló 2013. évi támogatására vonatkozó igény benyújtásáról.

Mivel kérdés, javaslat nem volt, kéri a képviselő-testület tagjait, szavazzanak a Mónosbél Község Önkormányzatnak az önkormányzatok működőképessége megőrzését szolgáló 2013. évi támogatására vonatkozó igény benyújtásáról.

Mónosbél Község Önkormányzat képviselő-testülete 5 igen szavazattal az alábbi határozatot fogadta el:

**59/2013.(IX.11.) sz. Képviselő-testületi határozat**

Mónosbél Község Önkormányzat Képviselő-testülete a Magyarország 2013. évi központi költségvetéséről szóló 2012. évi CCIV. törvény 77. § (2) bekezdés j) pontja jb) alpontjában kapott felhatalmazás alapján támogatási igényt nyújt be az önkormányzatok működőképessége megőrzését szolgáló önkormányzatok támogatására.

Határidő: 2013. szeptember 30.

Felelős: polgármester

Varga Sándorné polgármester

Tájékoztatja a képviselő-testület arról, hogy az előző képviselői-testületei ülésen az 50/2013 (VIII. 09.) sz. Képviselő-testületi határozat alapján megkereste levélben az országgyűlési képviselőt, a Heves Megyei Kormánymegbízott Urat. Levelére választ még nem kapott.

2013. szeptember 28.-án tartaná a Község a „Batul” fesztivált. Ismerteti a tervezett programot.

Lezajlott a Közmunka ellenőrzés, mindent rendben találtak, jegyzőkönyv is készült.

Tájékoztatja a képviselő-testület tagjait arról, hogy a PEVIK Közüzemi Szolgáltató Kft. levélben megkereste Mónosbél Község Önkormányzatát, melyben kérte, hogy hozzon képviselő-testületi határozatot 15 napon belül. Javasolja, hogy a szerződést meg kell kötni és azt, hogy tulajdonrészt vásároljanak, ha nem egyedül akkor Bükkszentmárton Községgel együtt.

Antal József alpolgármester

Abban az esetben, ha ez a közös együttműködés nem fog működni, akkor egyedül kell megvásárolni?

Varga Sándorné polgármester

Visszatérünk rá, mindenféle képen jelezzük, hogy szeretnénk tulajdon részt vásárolni.

Kéri a képviselő-testület tagjait, hogy szavazzanak a PEVIK részére a hulladékszállítás kalkulált díja közötti különbözeti összeg megfizetéséről és az üzletrész vásárlásról.

Mónosbél Község Önkormányzat képviselő-testülete 5 igen szavazattal az alábbi határozatot fogadta el:

**60/2013.(IX.11.) sz. Képviselő-testületi határozat**

Mónosbél Község Önkormányzat Képviselő-testülete elfogadja, hogy a hulladékszállítási közszolgáltatás rezsicsökkentés szerinti díja (293,48 Ft/120 l-es kuka/hét+ÁFA) és a hulladékszállítás kalkulált díja (342,58 Ft/120 l-es kuka/hét+ÁFA) közötti különbözeti összeget 2013. július 1-től havonként megfizeti a PEVIK Közüzemi és Szolgáltató Kft. (3250 Pétervására Tiszti Sor 29.) részére.

Határidő: 2013. szeptember 25.

Felelős: polgármester

Mónosbél Község Önkormányzat képviselő-testülete 5 igen szavazattal az alábbi határozatot fogadta el:

**61/2013.(IX.11.) sz. Képviselő-testületi határozat**

Mónosbél Község Önkormányzat Képviselő-testülete úgy döntött, hogy a PEVIK Közüzemi és Szolgáltató Kft-ben (3250 Pétervására, Tiszti Sor 29.) üzletrészt vásárol.

A Képviselő-testület felhatalmazza a polgármestert, hogy a PEVIK Kft-vel a szükséges tárgyalásokat folytassa le.

Határidő: 2013. december. 31.

Felelős: polgármester

Varga Sándorné polgármester

Tájékoztatja a képviselő-testületet a Bursa Hungarica Felsőoktatási pályázatról, ugyanolyan a feltételekkel, mint a tavalyi évben.

Kéri a Mónosbél Község Önkormányzat képviselő-testülete 5 igen szavazattal az alábbi határozatot fogadta el:

**62/2013.(IX.11.) sz. Képviselő-testületi határozat**

Mónosbél Község Önkormányzat Képviselő-testülete megtárgyalta az önkormányzat „Bursa Hungarica Felsőoktatási Önkormányzati Ösztöndíjpályázat” 2014. évi fordulójában való részvételi szándékát és úgy határozott, hogy Mónosbél Község Önkormányzata az Emberi Erőforrások Minisztériummal együttműködve a 2014. évre kiírja a „Bursa Hungarica Felsőoktatási Önkormányzati Ösztöndíjpályázat” – a mellékelt pályázati kiírásoknak megfelelően -, melyet tanulmányi eredménytől függetlenül, kizárólag szociális rászorultság alapján bírál el. A támogatás összegét 3.000 Ft/Hó/hallgató összegben állapítja meg az önkormányzat. (1sz. melléklet)

Határidő: 2013. október 11.

Felelős: polgármester

Antal József alpolgármester

Volt szó a járdaépítésről és a Béke út, illetve az Arany János út közötti szakaszt is hasonlóképpen meg lehetne a későbbiekben csinálni, mint a mostanit. A kerítés melletti rész nem megy közút mellett.

Varga Sándorné polgármester

Ezt meg kell nézni térképen és az építési szakhatósággal egyeztetni kell, hogy meddig közterület.

Jaksa Mihályné képviselő-testületi tag

Tiszteletdíjamról van szó. A tavalyi évben a Bükki Menyecskék javára mondtam le. 2013 évben sem én, sem a Bükki Menyecskék nem kapták meg. Nem véglegesen mondtam le, a határozat 2012. évre szólt. A tiszteletdíj nem vehető el egy képviselőtől, csak ha mindenki egyformán lemond.

Varga Sándorné polgármester

A tavalyi évben képviselő-testületi ülésen volt döntés, és 2012. évre adtak támogatást a Bükki Menyecskéknek. A lemondott tiszteletdíjról a képviselő-testület dönt, a képviselő maga nem határozhatja meg, hogy ezt követően a képviselő-testület kinek adja. A lemondás úgy gondolja, hogy nem határozott időre szólt, de a következő képviselő-testületi ülésre megnézik.

Fehér Lászlóné címzetes főjegyző

Fő szabály szerint le lehet mondani a tiszteletdíjról, de a lemondás után a képviselő-testületet illeti meg a felhasználás joga. A következő ülésre elő fogja készíteni.

Varga Sándorné polgármester

Tájékoztatja a képviselő-testületet a tanévkezdési támogatásról.

Kéri a képviselő-testület tagjait, mondják el kérdéseiket, javaslataikat.

Mivel kérdés, javaslat nem volt, kéri a képviselő-testület tagjait, szavazzanak a tanévkezdési támogatásról.

Kéri a képviselő-testület tagjait, hogy szavazzanak a tanévkezdési támogatás megállapításáról.

Mónosbél Község Önkormányzat képviselő-testülete 5 igen szavazattal az alábbi határozatot fogadta el:

**63/2013.(IX.11.) sz. Képviselő-testületi határozat**

Mónosbél Község Önkormányzat Képviselő-testülete tanévkezdési támogatást állapít meg a község területén lakóhellyel rendelkező, a Nemzeti Köznevelésről szóló törvény köznevelési intézményei közül az általános iskolai tanulmányaikat folytató tanulóknak 5.000 Ft, a középiskola, középfokú iskola nappali tagozatán tanulók részére 7.000 Ft, valamint a Nemzeti Felsőoktatásról szóló törvény intézményei nappali tagozatos hallgatói részére hallgatónként 10.000 Ft összegben.

Határidő: 2013. október 31.

Felelős: polgármester

Csegezi Gyula

A volt szénosztályozó területnél, sokan megállnak fényképezni, csak nagyon helyezkedni, kell, hogy ne legyen benne törmelék.

Varga Sándorné polgármester

Tavaly óta sajnos nem történt látható eredménye a terület megszépítésének. Javaslom, hogy a bontási engedélyben levőknek érvényt kell szereztetni.

Mivel más ügy, indítvány nem merült fel, megköszöni a Képviselő-testület tagjainak az ülésen való részvételt, az ülést bezárja.

K. m. f.

Varga Sándorné Fehér Lászlóné

polgármester címzetes főjegyző